انا كنت شاب عادى جدا فى بداية حياتى ومش كان عندى هدف ولا كنت شايف ان ليا لازمة فى اى حاجة بس كنت بحاول اعيش كدا زى زى اى واحد واللى زود الموضوع ده اكتر عليا وخلانى شاب يائس وشبه مدمر انى فقدت اكتر صاحب ليا فى حياتى وهو اخويا اللى توفى فى حادثة قدام عينيا ومش عرفت انقذه ومن وقتها وانا حاسس انى السبب فى موته وانى سيبته يغرق فى البحر مع انى حاولت اساعده لكن معرفتش وكنت هغرق انا كمان بس الناس لاحقونى .
وقتها كان عندى 16 سنة وكنت فى الثانوى وسقطت سنتين وسيبت التعليم خالص بس وقتها شوفت فى عيون امى وابويا الحسرة لان ابنهم الكبير مات وابنهم التانى ضاع مستقبله مقدرتش افضل كدا وقررت اغير حياتى للاحسن ورجعت للدراسة حاولت اجتهد جدا بس المهم انجح وفعلا نجحت خلصت ثانوى وانا عندى 21 سنة ودخلت كلية تجارة بسبب التنسيق بس كنت بزاكر وبشيل لكن مش كنت بسقط وف نفس الوقت بدات اخد كورسات تسويق وادارة وتنمية بشرية وانجلش وكمبيوتر وكنت بشتغل فى شركة تسويق وخلصت الكلية وانا معايا لغات وعندى مهارات كتيرة وخبرات لحد ما بعد سنتين من الكلية بقا عندى شركة تسويق منتجات وبقا ليا علاقات فى اماكن كتيرة وبقيت ناجح جدا فى نظر اهلى والحمدلله انا حاليا راضى عن نفسى.